สถาบันสิ่งทอวางมาตรฐานผ้าทำหน้ากาก
นายชาญชัย สิริเกษมเลิศ ผู้อำนวยการสถาบันพัฒนาอุตสาหกรรมสิ่งทอ เปิดเผยว่า สถาบันฯได้ออกประกาศมาตรฐานและคุณสมบัติในการผลิตหน้ากากอนามัยชนิดผ้า เพื่อป้องกันการแพร่ระบาดของไวรัสโควิด-19 ซึ่งมาตรฐานดังกล่าวจะใช้กับผ้าทุกชนิดที่ผู้ประกอบการต้องการนำมาผลิต เพื่อเรียกความเชื่อมั่นของผู้บริโภคที่ต้องการซื้อไปใช้ในชีวิตประจำวัน ผู้ที่มาขอใบรับรองมาตรฐานของผ้าที่จะนำไปตัดเย็บ หากผ่านการตรวจสอบก็มีสิทธิใช้เครื่องหมาย Smart Fabric (หน้ากากผ้า) ที่สถาบันฯจะออกใบรับรองให้มาตรฐานและคุณสมบัติของผ้าที่ได้กำหนดไว้มีอาทิ สามารถกรองฝุ่นละอองขนาดเล็ก 0.5 ไมครอน ไม่น้อยกว่า 65% และยังสามารถกันฝุ่นละอองขนาดเล็ก PM 2.5 ได้ การซึมผ่านได้ของอากาศ (1-50 ซีซี ต่อพื้นที่ตารางเซนติเมตรต่อวินาที) โดยหากอากาศยิ่งผ่านได้มากประสิทธิภาพ การป้องกันฝุ่นละอองไอจามก็จะยิ่งน้อยลง ความคงทนของสีต่อการซักอยู่ระดับปานกลาง คุณภาพของสีสารเคมีที่ใช้ย้อมและคุณภาพผ้า ต้องปลอดภัยไม่มีสารก่อมะเร็งผู้ประกอบการสามารถยื่นเรื่องและชนิดผ้าให้สถาบันตรวจสอบ โดยใช้เวลา 7 วัน.
สถาบันฯได้ออกประกาศมาตรฐานและคุณสมบัติในการผลิตหน้ากากอนามัยชนิดผ้า เพื่อป้องกันการแพร่ระบาดของไวรัสโควิด-19 ซึ่งมาตรฐานดังกล่าวจะใช้กับผ้าทุกชนิด
โควิด-19,หน้ากากอนามัย,หน้ากากผ้า,หน้ากากอนามัยแบบผ้า,ขอใบรับรองมาตรฐานของผ้า,มาตรฐานผลิตหน้ากากแบบผ้า,ข่าววันนี้,ข่าวทั่วไป